คอนเฟิร์ม! “สี จิ้นผิง” เยือนไทย ร่วมวงถกผู้นำ APEC 2022 ปลายปีนี้
โฆษกกระทรวงการต่างประเทศ เปิดเผยว่านาย สี จิ้นผิง ประธานาธิบดีของจีน เดินทางเยือนประเทศไทย เพื่อเข้าร่วมการประชุมเอเปค ในเดือนพฤศจิกายน 2565
โฆษกกระทรวงการต่างประเทศ เปิดเผยว่านาย สี จิ้นผิง ประธานาธิบดีของจีน เดินทางเยือนประเทศไทย เพื่อเข้าร่วมการประชุมเอเปค ในเดือนพฤศจิกายน 2565
8 ก.ค. 2565

นายธานี แสงรัตน์ อธิบดีกรมสารนิเทศและโฆษกกระทรวงการต่างประเทศ เปิดเผยว่า นายหวัง อี้ มนตรีแห่งรัฐและรัฐมนตรีต่างประเทศจีน ได้แจ้งให้กับนายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ ให้ทราบระหว่างการเยือนไทยเมื่อวันที่ 4 – 5 กรกฎาคม 2565 ว่า ประธานาธิบดี สี จิ้นผิง ของจีน จะเดินทางมายังประเทศไทย เพื่อร่วมการประชุมความร่วมมือทางเศรษฐกิจเอเชีย-แปซิฟิก หรือ เอเปค 2022 ในวันที่ 18 – 19 พฤศจิกายน 2565 ที่กรุงเทพมหานคร
ทั้งนี้มีรายงานว่า การเดินทางมาของประธานาธิบดี สี จิ้นผิง ถือเป็นครั้งแรกในฐานะประธานาธิบดีจีน และนับเป็นครั้งที่ 2 ของการเดินทางมายังประเทศไทย โดยครั้งแรกนาย สี จิ้นผิง เดินทางมาไทยในฐานะรองประธานาธิบดีจีนเมื่อเกือบ 10 ปีก่อน